cyanic-selkie/wikianc huggingface dataset:
ברנאר מקלרבו
דמותו ותכונותיו
גדולתו של ברנאר נעוצה בדמותו ותכונותיו. תקופתו ראתה בו ההתגשמות של האידיאל של הנזירות בימי הביניים בהתפתחותה הגבוהה ביותר. לא הייתה לו אהדה לדיאלקטיקה של כמה דרשנים ומורים. ראייתו של ברנאר הייתה בהירה, והוא הלך בעקבות עקרונות האמונה הנוצרית, אדיקות והגיון חסר פשרות. אף שהוא היה אדוק מאוד, לא היה זה מטבעו להיות רודף או קנאי, וגם כאשר הטיף בעד מסע הצלב במיינץ, הוא התערב על מנת להפסיק את רדיפת היהודים שהייתה במקום. לגבי הכופרים אמר כי צריך לשכנע אותם לא באלימות אלא בדרכי הוויכוח. אולם, אם הכופר סירב להאזין העדיף לגרש אותו או לאסור אותו, על מנת שלא יסיט אותם מדרך הישר.
ברנאר הראה את האצילות של טבעו ואת עדינותו כאשר ניהל מגעים עם אנשים אחרים, וכן את ענוותנותו האמיתית. השפעתו הייתה ארוכת טווח, ואף הסופר של "הליכה בדרכו של ישו" - תומאס א קמפיס - שאב השראה מכתביו. תומכי הרפורמה בכנסייה ראו בו את מוביל עיקרי האמונה המועדפת עליהם של גאולה אלוהית. כתביו הודפסו בהוצאות רבות. הוא צמוד יחסית לביבליה, ואף שהוא מזכיר את הקדושים ואת הבתולה הם אינם חשובים ביותר בכתביו.
קשה לאמוד את הפופולריות של ברנאר כדרשן עקב תיעוד לוקה בחסר של דרשותיו. כל דרשותיו נאמרו בלטינית לאנשים בעלי דרגה אינטלקטואלית הקרובה לשלו, ובסגנון שהיה מתאים לזמנו. ידוע כי ארסמוס מרוטרדם כתב כי "ברנר הוא דרשן בחסד על פי טבעו, ומלא בקסם וחיים ויודע איך להשפיע על רגשות שומעיו". גם על מכתביו של ברנר ניתן להסיק תכונות דומות.
בעמוד זיכרון ליד מנזר השתקנים בלטרון מופיעה ציטטה מפיו יחד עם צלאח א-דין ורש"י.
יצירותיו
יצירותיו של ברנר מתחלקות לכמה סוגים: יצירותיו של ברנאר פורסמו באוסף מלא כמעט מלא ב-1508, ואוספים מלאים יותר במאות שלאחר מכן.
הקדשתו
ברנאר הוכרז כקדוש על ידי האפיפיור אלכסנדר השלישי ב-18 בינואר 1174.
הוכרז כ"מורה הכנסייה" ב-1830 על ידי האפיפיור פיוס השמיני.
לאונידס (שוקולד)
כיום החברה פועלת ממטה בבריסל ושוקולדים ופרלינים מתוצרתה מופצים בלמעלה מ-32 מדינות ברחבי העולם וביניהם ישראל.
היסטוריה
לאונידס קסטרידס נולד ב 1882 בניגודי, אנטוליה אשר בטורקיה. לאונידס התפרנס ממכירת גרניטה יחד עם אחיו אברהם. בשנת 1900 עבר לארצות הברית שם התמקצע כממתקן קונדיטור.
בשנת 1910 השתתף לאונידס בתערוכת סחר גדולה בבריסל, בלגיה, במסגרת המשלחת היוונית שם זכה במדליית הארד. בזמן שהותו בבריסל הכיר בחורה בשם ג'ואנה אמליה טרלינק. השניים עברו להתגורר בגנט ושם זכה במדליית זהב נוספת בתחרות שנערכה בשנת 1913.
לאחר התחרות פתח את בית התה הראשון שלו. לאור הצלחתו, החל משנת 1922 החלו להגיע בני משפחה נוספים לעבוד עימו, כאשר הבולט בהם היה אחינו בסיליו. במהרה גנט הפכה לקטנה מדי עבורם ולאונידס יחד עם האחיין עברו לבריסל, כשהם מפקידים את בית התה בידי שאר המשפחה.
בבריסל הם פתחו בית מלאכה קטן בו יצרו במהלך הלילה שוקולד ופרלינים ובמהלך היום עברו עם סוס ועגלה למוכרם. בשנת 1935 - לאחר שהואשמו במסחר רחוב שאינו חוקי, הצטוו השניים למכור את מרכולתם בחנות. בסיליו שכר חנות קטנה ברחוב קטן בבריסל, אך מאחר שלא כללה זו אפילו דלת שפונה לרחוב, הציעו השניים למכירה שוקולד ופרלינים דרך חלון שפנה לרחוב. זה היה צעד מהפכני מאחר שריח השוקולד נישא דרך החלון אל הרחוב.
טפסן
טפסן הוא עיסוק במסגרת מקצועות הבנייה, של אומנים המוכנים לטפס ולטפל בצריחים של כנסיות. בהרחבה, לעיתים מתייחסים גם לכל עובד העובד על פיגומים גבוהים ואחראי על יציקות באזורים אלה של הבניין.
הם עובדים עם אמצעי בטיחות שאמורים להבטיח כי הם לא ייפלו מן הגובה הרב בו הם עובדים. בשלב הראשון, מאבטחים את הסולמות והפיגומים עליהם עובדים הטפסנים. בשלב הבא, מוסדר מושב מיוחד לטפסן, עשוי לוח עץ, עליו הוא יכול להניע את עצמו. במקרים אחרים נעשה שימוש בציוד לגלישת מצוקים, שהוא קל יותר מכיסא הטפסן.
אלימות בספורט
אלימות בספורט הוא מונח המתאר ביטויי אלימות פיזיים ולא-פיזיים אשר מתרחשים באירועי ספורט, בין אוהדים של קבוצות יריבות, בין אוהדים לספורטאים ואנשי סגל ולעיתים אף בין הספורטאים עצמם.
בעוד מטרת הספורט המוצהרת היא הנאה, לעיתים הופכת תחרותיות בין הקבוצות לאיבה, העלולה להתדרדר לאלימות מילולית ופיזית. פייר דה קוברטן, מייסד המשחקים האולימפיים בעת החדשה, קבע כי "ההשתתפות היא העיקר", דהיינו, לא תמיד יש חשיבות לזהות המנצח במפגש ספורט, אך יש חשיבות גדולה לעצם קיומו. לעומת זאת ראה ג'ורג' אורוול את הספורט כ"מלחמה בלי יריות", כשכוונתו לכאורה שאת הדגש העיקרי, שמים בדרך כלל המשתתפים על הניצחון ואולי אף בכל מחיר. בשנים האחרונות התרחבה תופעת האלימות בספורט בכל העולם, והגבול בין תחרויות ומשחקים ספורטיביים תחרותיים הוגנים לבין פשע של ממש נחצה לא פעם.
אלימות אוהדים
ביטויי האלימות כוללים קללות כלפי שחקני היריבה או אוהדיה, קריאות גזעניות, איומים, יריקות, מכות, יידוי אבנים, השלכת רימוני הלם וחזיזים למגרש ועוד. הפעולות האלימות יכולות להתבצע בתוך האצטדיון, או מחוץ לו. חלק מאלימות האוהדים נובעת בחלקה מגזענות או משכרות, וגורמים עבריינים המשתמשים בספורט כתירוץ לפעילות אלימה. אלימות האוהדים לא נעצרה בפעילות נגד אזרחים, ועלתה מדרגה נוספת כששוטר איטלקי נרצח על ידי אוהדים במשחק בין פאלרמו לקטאניה. ביטוי אלימות נוסף הוא תופעת אנטישמיות בקרב אוהדים בעולם. אוהדי קבוצת לאציו האיטלקית נחשבים למובילים בתחום, אם כי קבוצות אוהדים נוספות בעולם מגלים אנטישמיות.
בישראל
על פי הנתונים, בישראל כללו ביטויי האלימות בספורט כ-700 עבירות בשנה (בשנים 1999–2001) כשהנפוצות הן תקיפה, איומים וגרימת נזק לרכוש. רוב האלימות מתבצעת במגרשי הכדורגל, אך גם בתחרויות ספורט אחרות כגון כדורסל וכדורעף.
מקרה מפורסם של השלכת רימון הלם היה במשחק של הפועל תל אביב נגד בית"ר ירושלים במחזור ה-13 של עונת 2007\2006. בדקה ה-46 השופט הורה על בעיטת פנדל לזכות הפועל תל אביב ושלף כרטיס אדום לבלם בית"ר, דוד אמסלם. האירוע גרם להתקהלות השחקנים ברחבת בית"ר. אוהד של הפועל זרק למגרש רימון הלם שכוון לפגוע בבלם בית"ר שמעון גרשון, אך התפוצץ בסמוך לקשר הפועל יוסי אבוקסיס. אבוקסיס נפצע וקיבל טיפול רפואי במשך כמה דקות עד ששב לעמוד על רגליו.
ב-2012 בדרבי התל אביבי בו ניצחה מכבי תל אביב את הפועל תל אביב 1 - 0 מפנדל שנוי במחלוקת, גלש המשחק מהר מאוד לפסים אלימים: השופט שלף מספר רב של כרטיסים צהובים ובסיום המשחק אף הרחיק שני שחקנים של הפועל לאחר שאלה התנפלו עליו. אוהדי הפועל התמרמרו על השיפוט ועל ההפסד והחלו ליידות מוטות ברזל וחפצים אחרים למגרש. בעקבות התפרעות האוהדים, פסק בית הדין של ההתאחדות לכדורגל בישראל עונש כבד על הפועל תל אביב שכלל הפחתת נקודות, קנס כספי ומספר משחקים ללא קהל.
ב-3 בנובמבר 2014 "פוצץ" משחק הדרבי של תל אביב בליגת העל בכדורגל בין מכבי תל אביב להפועל תל אביב. המשחק הופסק עקב תקיפת ערן זהבי על ידי אוהד הפועל, הרחקתו של זהבי ולאחר מכן בוטל ולא חודש עקב התפרעות אוהדים אלימה. הקטטות בין אוהדי מכבי להפועל נמשכו גם למחרת, מחוץ לבית המשפט השלום שדן במעצרו של האוהד שתקף את זהבי, בסופו של העונש של פואד האוהד שתקף את ערן זהבי 14 חודשי מאסר בפועל.
המשתנים המשפיעים על האלימות בספורט בישראל
יש כמה גורמים שכיחים לאלימות בספורט בכלל ובמגרשי הכדורגל בפרט:
אלימות כלפי שופטים
תופעת האלימות כלפי שופטים בכדורגל הישראלי בעת האחרונה חוצה קווים אדומים. כמעט בכל שבוע, במשחקים בליגות השונות, השופטים סופגים השפלות, קללות ולעיתים אף אלימות פיזית. הסיבות לתופעה הן שהשופט הוא המטרה הקלה ביותר לביקורת שמועברת על ידי האוהדים ועל ידי בעלי תפקידים שונים בקבוצות. בנוסף, תרבות השיח בישראל התדרדרה והביטוי לכך הוא במשחקי הכדורגל. סיבה נוסף לכך היא כלי התקשורת שנוטים לנתח כל החלטה של השופט וכל כרטיס שהשופט מוציא לשחקן מסוים.
כמעט בכל שבוע בליגת העל השופטים סופגים השפלות, קללות, ולעיתים זה כמעט מגיע לאלימות פיזית מצד בעלי התפקידים בקבוצות. העונשים לא מגיעים והעימותים רק הולכים ומחריפים ככל שהעונה מתקדמת. ביקורת על שופטים תמיד הייתה, כנראה שבראיון הראשון בהיסטוריה של הכדורגל אחד המאמנים אמר: "אני לא רוצה לדבר על השיפוט, אבל…". אולם יש תחושה שהביקורת השנה בכדורגל הישראלי כלפי השופטים עלתה מדרגה וחצתה קווים אדומים. כמעט בכל שבוע גורם בליגת העל משתלח ללא רסן בשופטים, ונדמה שירדנו לביבים.
האלימות המכוערת במגרשי הכדורגל לא מפסיקה. הפעם הקורבן הוא שופט צעיר, אופק אלברט, ששפט היום (שבת) את המשחק במסגרת נערים א' בין הפועל יקנעם לבית"ר חיפה, שהסתיים בניצחון של חיפה 1:2. אלברט, ששבר את כף היד במסגרת משחק לפני כחודשיים, חזר היום לשפוט ובכוונה קיבל משחק "קל", שאף אחד לא חשב שיסתיים באלימות כזו. עם סיום המשחק התנפלו על השופט שחקני יקנעם והחלו לדחוף אותו. אל השחקנים חברו אנשים מהקהל, שקפצו למגרש והצטרפו לאלימות נגד השופט. למקום הוזעקה משטרה שהחלה לטפל במקרה המזעזע.
בשל האלימות: שופטים לא ישלחו למשחקי נערים. יו"ר איגוד השופטים, עוזי יצחקי, החליט לעשות מעשה, חלק מהמשחקים לא יתקיימו: "שופטים יישבו בבית אם תהיה אלימות, אנחנו נפעל כדי למגר אותה". בעקבות האלימות הגוברת נגד שופטים במשחקי הנערים, כאשר בסוף השבוע היא המשיכה שוב, יו”ר איגוד השופטים עוזי יצחקי החליט לא לשלוח שופטים למשחקי נערים א’ במחוז צפון 1 בשבת הקרובה.
בעקבות זאת, לא יתקיימו השבוע משחקי הנערים בגלל החלטת יצחקי שלא לשלוח שופטים למשחקי המחוז הבעייתי הזה. ליצחקי נמאס שהאלימות הזו לא מפסיקה והבין שכיו”ר האיגוד שאמור לשמור על שופטיו הוא חייב לעשות צעד קיצוני כדי שיבינו שבאיגוד השופטים לא יאפשרו לתופעה הזו להימשך.
אנגליה כמודל
משטרת אנגליה שמגרשי הכדורגל בה הציגו רמת אלימות חריגות החלה בפיתוח מודל להתמודדות עמה, מודל זה כלל: בנוסף, אסרה חקיקה מכירת אלכוהול באזור המגרשים ומנעה כניסת אוהדים שזוהו כחוליגנים.
בריטניה
ב-2 בנובמבר 2021, אזרח בריטי נדון למאסר של 10 שבועות, לאחר שפרסם סרטון בפייסבוק, הכולל התבטאויות גזעניות כנגד שלושה משחקני נבחרת אנגליה בכדורגל, מרקוס ראשפורד, ג'דון סאנצ'ו ואויוקו סאקה. הסרטון פורסם בהמשך לגמר אליפות אירופה בכדורגל 2020, שבו שלושת השחקנים החמיצו בעיטות הכרעה מ-11 מטרים.
ישראל
לאור ריבוי מקרי האלימות במגרשים, הפגיעות בנפש והעלאת הנושא לדיון בסדר היום הציבורי, מינתה הכנסת ועדת חקירה פרלמנטרית בנושא האלימות בספורט. הוועדה החליטה כי יש צורך בעבודה רצופה ושיטתית, בשילוב כל הגורמים הקשורים לנושא (ההתאחדות לספורט, איגודי הספורט השונים, מערכת החינוך, משטרת ישראל והתקשורת), לפעול במשותף להגברת המודעות הציבורית לנושא, לחינוכו של הציבור, למתן הסברה ולענישה ביד קשה. כל זאת מתוך מטרה להפיכת ההשתתפות הפעילה במקצועות הספורטיביים ובתחרויות ספורט, ואת הצפייה בהם, לבילוי מהנה ובטוח לכל: ספורטאים ואוהדים כאחד.בדצמבר 2007, הוגשו המלצותיה של ועדת צור שקמה בעקבות אירוע זריקת החזיז על המאבטח במשחק בין הפועל ירושלים להפועל חולון.בהתאם להמלצות הוועדה החל מסע הסברה שהוביל את המסר: "חוויית ספורט – תנו לספורט לנצח", לצד פעולות לשיתוף פעולה בין כל הגורמים הקשורים לנושא. חקיקת תקנות אשר יקנו לגופי אכיפת החוק סמכויות ענישה, הקמת משטרת אצטדיונים שתטפל באלימות, הגברת נוכחות משטרתית במשחקים רגישים, הגברת אכיפת התקנות, שימוש בטכנולוגיה מתקדמת – מצלמות במעגל סגור ועוד, שיפור התנאים באצטדיונים, פעילויות חינוכיות והסברתיות להגברת מודעות האוהדים למניעת האלימות במגרשים וחינוך לסובלנות, עידוד אמצעי התקשורת להירתם למאבק.
אכיפה וענישה בישראל
במהלך השנים הוצעו פתרונות שונים לאכיפה וענישה של אוהדים מתפרעים במגרשי הכדורגל בפרט ובספורט בכלל, חלק מהפתרונות כגון ענישה קולקטיבית עוררו התנגדות משמעותית ואף שיטה זו התגלתה במהלך הזמן כלא יעילה ואל אף זאת ישומה של ענישה זו נמשכת עד היום.
ב-2003 הוצעו דרכי אכיפה והתמודדות עם הכנסת אמצעי פירוטכניקה למגרשים ללא שימוש בענישה קולקטיבית.
נציג המשטרה רפ"ק איציק עמיר טען שהמשטרה עובדת על טכנולוגיה חדשה שכוללת מגנומטרים, דומים לאלו שבשימוש בביקורת גבולות. בעזרתם ניתן יהיה לזהות באופן וודאי הימצאות של אבוקות, רימוני עשן וחזיזים, מה שימנע הכנסת אמל"ח לאצטדיונים טכנולוגיה זו עדיין לא הוצגה באצטדיונים ולא פורסם עדכון נוסף על פיתוח טכונולגיה זו
אסי ממן מציין כי כבר מזה שנים רבות החל השימוש במצלמות אבטחה באצטדיונים בניסיון למנוע מקרה אלימות שונים. לקראת פתיחת עונת 2022/23 המצלמות באצטדיונים שודרגו. בעזרתם יוכלו השוטרים לזהות מתפרעים ביתר קלות ולהרחיקם לתקופות ארוכות יותר מהיציעים. היחידה המשטרתית הייעודית תוקם מחדש ובקרוב המשטרה תיערך גם לאפשרות שהממשלה תאשר חלוקת קנסות למתפרעים. מתוך תוכנית זה אכן מומש שיפור המצלמות באצטדיונים אבל עדיין לא שמענו על מקרה בו השתמשו במצלמות המחודשות.
כאשר בית המשפט העליון נדרש לנושא האלימות בספורט, אמר "שמדובר בתופעה שכיחה, ועל כן מדאיגה וחמורה במיוחד, ומחייבת ענישה מרתיעה מתאימה. באותה פסיקה הוא מוסיף ואומר שמבחינת הענישה אין לשקול את הנסיבות הקשורות לנאשם בלבד, אלא להתחשב באינטרס הציבורי". אינטרס זה מחייב, לדעת בית המשפט, שליחת מסר תקיף לאוהדי הכדורגל, שמעשי אלימות במגרשים יטופלו ביד קשה בידי בתי המשפט ויגררו עונשי מאסר בפועל.
בנובמבר 2007 קטין השליח חזיז לתוך תחומי מגרש הכדורגל בכך סיכן את הנוכחים במגרש. במקרה זה, כאמור, נרשמה לחובת הקטין הרשעה בפלילים ונגזרו עליו 30 ימי מאסר בפועל, 5 חודשי מאסר על תנאי לשנתיים, חתימה על התחייבות בסך 3000 ₪ להימנע מביצוע עבירת אלימות במשך שנתיים וקנס בסך 7500 ₪. לדוגמה ציין בית המשפט לנוער בצפת אזהרה לעתיד לאחר פסק הדין: "על העבריינים בכח לדעת, כי מי אשר ייתפס בכף בעבירות בריונות באירוע ספורט או אירועים המוניים אחרים...יידון בדרך כלל למאסר בפועל ממשי (מאחורי סורג ובריח, ולקנס גבוה..."
אלימות ספורטאים
במקביל, או בנוסף לאלימות האוהדים, ישנם מקרים שבהם האלימות היא בין הספורטאים עצמם, כדוגמת פרשת הנגיחה של זינדין זידאן בחזהו של מרקו מטראצי במשחק הגמר של מונדיאל 2006. אלימות בקרב ספורטאים, נתפסת לעיתים כחמורה יותר מאלימות אוהדים, עקב הדוגמה והמודל לחיקוי שספורטאים מהווים. כמה שחקנים שנקטו בפעולות אלימות כנגד שחקנים אחרים ואף כנגד אוהדים הם: אריק קנטונה, פאולו די קאניו, רון ארטסט ולואיס סוארס.
דרכי התמודדות עם אלימות ספורטאים
לכל תחום ספורט ישנם ארגונים הממסדים אותו כמו התאחדות לכדורגל או איגוד השופטים. לכל גוף כזה ישנם סמכויות להענשת הספורטאים לאחר התנהגות בלתי הולמת שכלליה נקבעים על ידי אותו גוף.
קישורים חיצוניים
פעילות כנגד האלימות בספורט
גילויי אלימות בספורט
לגונת החלב
לגונת החלב (בספרדית: Laguna de Leche) היא אגם המים המתוקים הטבעי הגדול ביותר בקובה. היא נמצאת בקרבת העיר מורון (Morón), כ-200 קילומטרים ממזרח לבירה הוואנה. שטחה הכולל הוא 67.2 קילומטרים מרובעים. אורכה הוא 14 קילומטרים ורוחבה המקסימלי - 7.7 קילומטרים. עומק מימיה הוא מעט יותר משני מטרים.
מקור צבעם הלבן של מימי האגם הוא בקרקעית אבן הגיר שלו, אשר חלקיקים ממנה משתחררים אל מימיו.
האגם מוקף בביצות והגישה אליו אפשרית רק מהעיר מורון מדרום. על חופו הדרומי מצויים אתרי תיירות.
תעלת צ'יקולה (Chicola Channel), שחיברה בעבר את האגם אל האוקיינוס האטלנטי במפרץ בואנה ויסטה (Bay of Buena Vista) בחופה הצפוני של קובה, נבנתה ב-1940. היא איפשרה את הובלת הסוכר המעובד בעיר מורון אל הנמל הקטן צ'יקולה. קיום התעלה איפשר חדירת מי ים אל האגם, ותופעה זו טישטשה את צבעם הלבן האופייני של מימיו. לאחר סגירת התעלה ב-1988 שבו מי האגם ורכשו בהדרגה את צבעם החלבי.
האגם והאיים בו מהווים בית גידול לפלמינגו האמריקני (Phoenicopterus ruber).
Ice Peaks
היכל הקרח Ice Peaks, במתחם פארק פרס שבחולון, הוא מרכז ספורט שהוקם בשנת 2013 בסיוע קבוצת תורמים יהודים ממדינות שונות. זירת הקרח בגודל 900 מ"ר של ההיכל נבנתה בטכנולוגיה גרמנית, סביבה הוקם אוהל בגודל 1800 מ"ר המצויד בטכנולוגיות בידוד תרמיות המקדמות אנרגיה ירוקה וטריבונות ישיבה ל-240 צופים לצד מספר דומה של מקומות עמידה. בהיכל מתקיימים משחקי הוקי קרח בבית המרכז של ליגת ההוקי קרח הישראלית (הבית השני בצפון מארח משחקים במרכז קנדה שבמטולה), תחרויות החלקה אמנותית והחלקה חופשית לציבור.
הוקי קרח
עוד לפני שנפתח ולמרות היות משטח הקרח קטן מהתקן של פדרציית ההוקי קרח הבינלאומית (IIHF), אישרה התאחדות ההוקי קרח הישראלית את השימוש בהיכל לצורכי הליגה, אך קבעה כי הרכב הקבוצות יוקטן לארבעה שחקני שדה ושוער (במקום חמישה ושוער).
לקראת עונת 2013/14 הוחלט בהתאחדות ההוקי קרח הישראלית על פיצול ליגת העל ל-2 בתים על מנת לאפשר לקבוצות המרכז להפחית נסיעות למרכז קנדה, שעד הקמת ההיכל היה המקום היחיד בישראל בו ניתן היה לשחק הוקי קרח.
בסוף עונת 2013/14 התקיים בהיכל גמר אליפות ישראל, הראשון מחוץ למרכז קנדה, ואף שודר בשידור ישיר בערוץ 9 והפך להיות משחק ההוקי קרח הישראלי הראשון ששודר בזמן אמת בטלוויזיה. בחודש יוני 2014, קיים ההיכל, בשיתוף התאחדות ההוקי קרח הישראלית, טורניר בינלאומי לילדים עד גיל 14 בהשתתפות מספר קבוצות מקומיות וקבוצה אחת מאוקראינה ואף משחק ידידות בין נבחרת ישראל הבוגרת לבין קבוצה אוקראינית.
החלקה אומנותית
עם פתיחת ההיכל, נפתחו מספר חוגי החלקה על הקרח למתחילים, למתקדמים ואף למבוגרים ונוספו הזדמנויות אימון למחליקים אומנותיים המשתתפים בתחרויות בישראל ובעולם. בשנת 2014 התקיימה בהיכל אליפות ישראל בהחלקה אומנותית בה השתתפו אלכסיי ביצ'נקו - בקטגוריית הגברים והצמד יבגני קרסנופולסקי ואנדריאה דוידוביץ' בקטגוריית ההחלקה האומנותית לזוגות. זו הייתה הופעתם האחרונה של השלושה לקראת אולימפיאדת סוצ'י (2014)
תוכניות פיתוח
בדצמבר 2014 אישרה עיריית חולון להקים סמוך להיכל הקרח אולם נוסף עם משטח החלקה אולימפי (1,800 מ"ר) ו-1,200 מושבים ביציעים כדי לשמש לאימונים ולארח תחרויות החלקה על קרח והוקי קרח על משטח תקני. האולם החדש אמור היה להיפתח בתחילת 2017. עלות המבנה המתוכנן כ-25 מיליון ש"ח. אך למרות הכנת התוכנית, נכון לעכשיו בנייתו טרם החלה. רק בסוף דצמבר 2017 פורסם המכרז להקמתו ותאריך היעד להקמתו היה סוף 2018. באפריל 2018 נחתם הסכם עם חברת פסגות הקרח המפעילה את המתחם להקמת משטח הקרח האולימפי. שטח מתחם ההוקי קרח יגדל מכ-1,800 מ"ר כיום, לכ-6,600 מ"ר עם זירת ההוקי קרח האולימפית שתושלם בסוף 2020 וצפויה להכיל כ-1,500 צופים. היכל הקרח האולימפי מיועד לארח את משחקי ההוקי קרח במכביה ה-21. אך הבנייה נדחתה וכעת העבודות להקמתו צפויות להסתיים רק בסוף 2024.
טרמינל (משחק)
"טרמינל" או בשמו הלועזי NimX הוא משחק חשיבה אלקטרוני המשווק בישראל על ידי "קודקוד".
הטרמינל הוא לוח בגודל כף יד ובו 25 נוריות. בתחילת כל משחק נדלקות על הלוח נקודות אור. כל שחקן מתבקש לכבות בתורו מספר נקודות רציפות לאורך שורה, עמודה או אלכסון על ידי לחיצה קלה. השחקן שמכבה את הנורית האחרונה מפסיד.
אפשר לשחק בזוג ואפשר לבד נגד המחשב. מחשב המשחק 'לומד' את המשחק יחד עם השחקן ומתאים את רמתו אליו.
רנדולף ברזניק
רנדולף ג'יימס "קומראד" ברזניק (באנגלית: Randolph James Bresnik, ידוע כ"רנדי ברזניק" נולד ב־11 בספטמבר 1967) הוא אסטרונאוט של נאס"א וטייס בחיל הנחתים של ארצות הברית. נשלח לתחנת החלל הבינלאומית. כחלק ממשלחת 52/53, ומפקד משלחת 53.
בצעירותו
סיים את לימודי התיכון בתיכון סנטה מוניקה, בשנת 1985. בשנת 1989 סיים לימודי תואר ראשון במתמטיקה במכללה הצבאית בדרום קרוליינה, "המצודה" (The Citadel). ברזניק הוא הבוגר הראשון של המצודה שטס בחלל. למד תואר שני במדעים ומערכות תעופה באוניברסיטת טנסי־נוקסוויל, אותו השלים בשנת 2002.
בשנת 2008 סיים את לימודיו במכללת המלחמה של חיל האוויר.
ברזניק נשוי ויש לו בן מאומץ ובת שנולדה בזמן שהוא היה בחלל במהלך טיסת STS-129. זו הפעם השנייה שאסטרונאוט של נאס"א הפך להורה בזמן שהותו בחלל.
שירות בחיל הנחתים של ארצות הברית
במאי 1989, ברזניק קיבל דרגת סגן בחיל הנחתים של ארצות הברית במסגרת תוכנית הכשרת עתודת הקצונה של החיל במכללת "המצודה" (Citadel). עם סיום לימודיו עבר הכשרה בבית הספר הבסיסי ולמועמדים לקצונה בבסיס חיל הנחתים קוונטיקו שבווירג'יניה. למד אימוני תעופה והכשרה לטיסה בפלורידה ואימוני טיס מתקדמים בטקסס, והוכשר כטייס של הצי בשנת 1992. לאחר הכשרתו הוא הוצב לאימוני לחימה בטייסת VFA-106, בבסיס הצי ססיל פילד בפלורידה, לאימונים על מטוס ה־F/A-18 הורנט. לאחר מכן הוצב בטייסת VMFA-212 בבסיס הצי בהוואי. משם הוצב בטייסות בקליפורניה. הוא השתתף בשלוש פריסות לבסיסים במערב האוקיינוס השקט. במסגרת שירותו בטייסת VMFA-212 הוא השתתף בהכשרה למדריכי לוחמה טקטית של הצי ובתוכנית ההכשרה הטקטית לטיסה קרבית של צי ארצות הברית.
ברזניק נבחר להשתתף בקורס היוקרתי של בית הספר לניסויי טיסה (USNTPS) בפאקסטון ריבר במרילנד, והחל את הקורס בינואר 1999. הוא סיים את הקורס בדצמבר 1999, והוצב כטייס ניסוי וקצין פרויקט בטייסת VX-23, טייסת לבחינת שיפורים ושדרוגים של כלי טיס חדשים. ברזניק בחן את הביצועים של כלי הטיס F/A-18 A-D ו-F/A-18 E/F וביצע מגוון ניסויי טיסה.
בינואר 2001, הוא חזר כמדריך טיסה לבית הספר לניסויי טיסה והוא הדריך על ה־F/A-18 הורנט, T-38 טאלון, ו־T-2 באקאיי. בשנת 2002, חזר לטייסת מטוסי הניסוי להיות קצין פרויקט על מטוסי ה־F/A-18.
בנובמבר 2002, הוא הוצב כקצין מבצעים ביחידת חיל הנחתים MAG-11. בינואר 2003, היחידה נפרסה לבסיס האווירי אחמד אל ג'אבר שבכווית. ברזניק ביצע משימות לחימה אווירית במסגרת מלחמת עיראק. ברזניק היה קצין המבצעים של VMFA-232 כאשר הוא נבחר לתוכנית האסטרונאוטים ב־2004.
ברזניק צבר למעלה מ-6000 שעות טיסה על 81 כלי טיס שונים.
פרסים והוקרה
במהלך שירותו הצבאי הוא קיבל מספר רב של פרסים ואותות הוקרה. בין האותות שקיבל:
שירות בנאס"א
ברזניק נבחר להיות אסטרונאוט בחודש מאי 2004, אחד משני הטייסים שנבחרו במחזור זה. בפברואר 2006, הוא סיים את אימוני הדרכת האסטרונאוטים.
טיסת STS-129
ברזניק השתתף כמומחה משימה על טיסת STS-129. במהלך הטיסה הוא ביצע שתי הליכות חלל. סה"כ שהות של פעילות חוץ רכבית הייתה 11 שעות ו־50 דקות.
במהלך שהותו בחלל, אשתו רבקה ילדה את הבת שלהם, ב־21 בנובמבר 2009. עם סיום משימת STS-109 ברזניק שהה בחלל בשהות של 10 ימים, 19 שעות ו־16 דקות.
ESA CAVES
בספטמבר 2011 ברזניק השתתף במשלחת הראשונה של סוכנות החלל האירופית לחקר מערות בסרדיניה, איטליה. המשלחת, כחלק מפעילות ESA CAVES, נועדה לתת הכשרה של חקר וזיהוי חיים בתנאי שטח קשים, המדמים פעילות חוץ רכבית ממושכת. המשלחת שהתה מתחת לאדמה במשך 6 ימים.
משלחת 52/53 לתחנת החלל
בזניק חזר לחלל כחלק ממשלחות 52/53 לתחנת החלל. הוא שוגר עם סויוז MS-05 ב־28 ביולי 2017. ברזניק שימש כמהנדס טיסה במהלך משלחת 52, והוא מפקד משלחת 53. ב-5 באוקטובר 2017 ביצע את הליכת החלל השלישית שלו יחד עם האסטרונאוט מארק ונדה היי. במהלך הליכת החלל הם שידרגו את קנדארם2 בהליכה שנמשכה 6 שעות ו-55 דקות.. ב-10 באוקטובר ברזניק וונדה היי ביצעו הליכת חלל נוספת כדי להשלים את השדרוג לזרוע הרובוטית. הם סיימו עם ההתקנה והחליפו את המצלמות. הליכת החלל נמשכה 6 שעות ו-26 דקות. הליכת החלל השלישית והאחרונה בסדרה זו בוצעה בתאריך 20 באוקטובר 2017, יחד עם האסטרונאוט ג'וזף אקבה. במהלך הליכת החלל האסטרונאוטים התיקנו מצלמה חדשה על הקנדארם2, התקינו עוד מצלמת HD בצד התחנה וביצעו שדרוגים נוספים. הליכת החלל נמשכה 6 שעות ו-49 דקות והביאה את השהות המצטברת של ברזניק בהליכות חלל ל-32 שעות.
ב-14 בדצמבר 2017 8:38 UTC, ברזניק, פאולו נספולי וסרגיי רְיָאזאנסקי נחתו בחזרה בקזחסטן עם סויוז MS-05.. משך השהות בחלל המשימה זו היה 138 יום, 16 שעות 56 דקות ו-37 שניות.
אנקיטי בוס
אנקיטי בוס (באנגלית: Ankiti Bose, נולדה בשנת 1992) היא יזמית הודית בתחום מיכון של טקסטיל ומוצרי הלבשה. היא מייסדת-שותפה, ומנכ"לית של זילינגו. בשנת 2019 נכללה ב"רשימת דור T" של טאטלר, וכן ברשימת "40 מתחת ל-40" של מגזין פורבס.
שווי זילינגו, החברה שייסדה, מתקרב למיליארד דולר.
בוס ילידת הודו. היא למדה מתמטיקה וכלכלה במכללת סט. חאבייר במומבאי. לאחר סיום הלימודים היא עבדה בחברת "מקינזי ושות'" ובקרן הון סיכון Sequoia Capital בבנגלור. בשנת 2015 היא הקימה חברת Zilingo שמתמחה במתן שרותי B2B במסחר אלקטרוני. בשנת 2016 אנקיטי בוס עברה להתגורר לסינגפור.
ענת פורט
ענת פורט (נולדה ב-8 במרץ 1970) היא פסנתרנית ג'אז ומלחינה ישראלית.
ביוגרפיה
בילדותה למדה פורט מוזיקה אצל נועה בלאס ובגיל 6 החלה בלימודי פסנתר קלאסי. בזמן שירותה הצבאי החלה ללמוד ג׳אז עם עופר ברייר ולאחר הצבא נסעה לארצות הברית ללמוד בקולג' ויליאם פטרסון בניו ג'רזי. מיד לאחר לימודיה, עברה פורט לניו יורק והחלה לשתף פעולה עם מוזיקאים בעיר. פורט היא פסנתרנית הג'אז הישראלית הראשונה שזכתה לחוזה הקלטות בחברת התקליטים היוקרתית ECM. הקלטת הבכורה שלה עבור הלייבל "A Long Story" יצאה ב-2007 וכללה את הבסיסט אד שולר, נגן הקלרינט פרי רובינסון והמתופף פול מושן. מאז הוציאה עוד שני דיסקים עבור הלייבל, "And if" עם הטריו הבינלאומי שלה שכולל את גארי וואנג בבס ורולנד שניידר בתופים (2010) ו-"Birdwatching" (2016) עם הטריו ובהשתתפות נגן כלי הנשיפה האיטלקי ג'אנלואיג'י טרובזי. היא הופיעה במקומות כמו Birdland, The Blue Note, Jazz at Lincoln Center, פסטיבל הג'אז במונטראול, ו-פסטיבל JVC. כמלחינה קבלה מענקים מקרן רבינוביץ The Jerome Foundation, Meet the Composer והוזמנה להלחין עבור מוזיאון רובין בניו יורק, בית האופרה בתל אביב, פסטיבל ישראל, הביאנלה למוזיקה עכשווית ועוד. בשנת 2009, אחרי 17 שנה בניו-יורק, היא שבה לארץ וממשיכה להופיע עם הטריו שלה ולשתף פעולה בפרויקטים מיוחדים כדוגמת מופע המחווה לשלום חנוך, שנערך במשכן לאמנויות הבמה בשנת 2013. (בשנת 2022 יצא לאור אלבום קצר הכולל חמישה שירים מתוך ההופעה הזאת)
ב-2018 זכתה בפרס ראש הממשלה למלחיני ג'אז. באפריל 2019 הוציאה חברת Sunnyside דיסק חדש החוגג 20 שנות פעילות עם הטריו, "Colour". עם צאת הדיסק, יצא הטריו לסיבוב הופעות עולמי שזכה להצלחה רבה. פורט משתפת פעולה עם יוצרים רבים ומגוונים כדוגמת הסקסופוניסט והזמר האתיופי אבטה בריהון, הזמר והיוצר שלמה יידוב, הזמרת והיוצרת איילת רוז גוטליב ועוד.
ג'סיקה אלבה
ג'סיקה מארי אלבה (באנגלית: Jessica Marie Alba; נולדה ב-28 באפריל 1981) היא שחקנית, דוגמנית ואשת עסקים אמריקאית. התפרסמה בגיל 19, כאשר לוהקה לתפקיד הראשי בסדרה "מלאך שחור" מבית FOX; עבורו קיבלה מועמדות לפרס גלובוס הזהב. שיחקה גם בסרטים הוליוודים שוברי קופות, בין היתר בסרטים "עיר החטאים", "ארבעת המופלאים", "ארבעת המופלאים: עלייתו של הגולש הכסוף", "העין", "פגוש את הפוקרס הקטנים", "יום האהבה", "מצ'טה", "ספיי קידס 4: כל הזמן שבעולם", "משימה סוף" ו"המכונאי 2: התחיה".
אלבה גם מופיעה לעיתים קרובות ברשימת מאה הלוהטות של מגזין "MAXIM" ונבחרה במקום הראשון ברשימת 99 הנשים הנחשקות ביותר לשנת 2006, לפי פורטל האינטרנט AskMen.com. נבחרה על ידי מגזין FHM לאישה הסקסית ביותר בעולם לשנת 2007.
ביוגרפיה
אלבה נולדה בפומונה, קליפורניה שבארצות הברית, למשפחה קתולית. אביה ממוצא מקסיקני, אך לו גם שורשים יהודים-ספרדיים. אימה היא ממוצא דני, ולשי, גרמני, אנגלי וצרפתי. סבה היה מפקד בחיל הנחתים האמריקאי במשך 30 שנה, ששירת בחזית הפסיפית ובמלחמת העולם השנייה ולאחר מכן בלהקת חיל הנחתים האמריקאית. ג'סיקה גדלה במשפחת חיל האוויר האמריקאי יחד עם אחיה ג'ושוע (שהופיע איתה בפרק סיום עונה ראשונה של "מלאך שחור"), וסביה עד להגיעה לגיל 17. קריירת הצבא של האב אילצה את המשפחה לעבור לבילוקסי, מיסיסיפי ודל ריו, טקסס לפני שהשתקעו שוב בקליפורניה.
במהלך ילדותה ונעוריה סבלה אלבה ממספר מחלות כמו מחלת הריאות אטלקטזיס, דלקת ריאות בתכיפות גבוהה, תוספתן קרוע, וכן ציסטה ב. הדבר בודד אותה משאר התלמידים בבית הספר, משום שלדבריה, היא הייתה רוב הזמן בבית החולים כך שאף אחד לא הכיר אותה מספיק בשביל להתיידד עימה. אלבה גם אישרה שהיא סבלה בילדותה מטורדנות כפייתית.
אלבה החלה להתעניין במשחק מגיל חמש. בגיל 12, היא החלה לקחת שיעורי משחק וכמה חודשים לאחר מכן, היא כבר הוחתמה על ידי סוכן. היא סיימה את התיכון בגיל 16 ועברה ללימודי משחק בתיאטרון.
קריירה
תפקידה הראשון של אלבה היה בסרט "מחנה שום מקום" שיצא ב-1994.
אלבה השתתפה בסדרות הילדים "פליפר", בשלושה פרקים בקומדיה "עולמה הסודי של אלכס מאק", כמו גם השתתפות בסדרות כמו בוורלי הילס 90210, דרמת הפשע ברוקלין דרום, וכן ספינת האהבה: הגל הבא.
אלבה זכתה להכרה בהוליווד לאחר שבשנת 1999 השתתפה בסרטים אף פעם לא התנשקה לצד דרו ברימור, ובקומדיית האימה יד רצחנית לאחר שגילמה תפקיד ראשי. את פריצת הדרך היא השיגה לאחר שג'יימס קמרון בחר בה מתוך 1,200 מועמדות לגלם את דמותה של מקס בסדרת המדע בדיוני מלאך שחור, שרצה למשך שתי עונות והסתיימה בשנת 2002.
בשנת 2006, ג'סיקה אלבה הנחתה את טקס פרסי ה-MTV, שבו גם השתתפה במערכונים על הסרטים קינג קונג, משימה בלתי אפשרית 3, וצופן דה וינצ'י.
ב-2008, הופיעה אלבה במותחן האימה "העין", בנוסף להשתתפות בסרטים "פיגשו את ביל" ו-"לאב גורו", לצד מייק מאיירס. היא חתומה על השתתפות בסרט ההמשך ל"עיר החטאים", שיצא ב-2014.
בשנת 2010 השתתפה בקומדיה הרומנטית "יום האהבה" לצד אשטון קוצ'ר ועוד רבים אחרים.
אלבה היא זוכת שני פרסים בעקבות משחקה במלאך שחור: פרס השחקנית הטובה ביותר בטקס פרסי הסאטורן, וכן בקטגוריית פריצת דרך בפרסי מגזין "TV Guide".
כמו כן, השתתפה אלבה בסרט ספיי קידס 4: כל הזמן שבעולם, כאם חורגת לתאומים (רואן בלנצ'ארד ומיסון קוק) כשהיא מגלה להם שהיא מרגלת, הם יוצאים יחדיו למשימה להצלת הזמן שבעולם.
בשנת 2013 שיחקה בסרט הקומי "ילדים בוגרים של גירושין" בתפקיד מישל.
ב-2014 שיחקה ב-2 סרטים; בסרט "עיר החטאים: עלמה להרוג" לצד ג'וש ברולין וג'וזף גורדון לוויט ובסרט "סטרץ'". באותה השנה שיחקה במיני-סדרה "אוצרות בבל" לצד ויל פרל, טובי מגווייר, קריסטן ויג ועוד. למיני-סדרה נמנו 6 פרקים ששודרו ברשת IFC אשר נמצאת בבעלות AMC.
ב-2015 שיחקה בסרט "משימה סוף". בשנת 2016 שיחקה בסרט "המכונאי 2: התחיה" לצד ג'ייסון סטיית'האם, ושיחקה בסרט האימה "הצעיף".
חיים אישיים
בשנת 2000 הייתה בזוגיות עם עמיתה לסדרה "מלאך שחור" השחקן מייקל וות'רלי, והם אף התארסו. אולם ב-2003 הם נפרדו.
במאי 2008 נישאה לקאש וורן (הבן של השחקן מייקל וורן), בן זוגה, אותו הכירה ב-2005 על סט צילומי הסרט "ארבעת המופלאים", בו עבד כעוזר במאי.
ביוני 2008 נולדה בתם הבכורה, באוגוסט 2011 נולדה בתם השנייה ובשנת 2017 נולד בנם.
הגירה לישראל
הגירה לישראל פירושו כניסה לתוך מדינת ישראל לצורכי מגורים בה (למטרת מגורי קבע או לטווח ארוך). הגירה לישראל מבוצעת בדרכים שונות, חוקיות או בלתי חוקיות.
הגירה חוקית לישראל
מדי חודש מגיעים לישראל כמה מאות ולעיתים אף אלפי עולים יהודים, וכאלה המוגדרים 'אוכלוסייה יהודית מורחבת', זכאים לאזרחות ישראלית מכוח חוק השבות ואינם יהודים על פי ההלכה, המבקשים להתאזרח ולהתיישב בישראל, לעיתים תוך ויתור על אזרחותם הזרה; אלו בדרך כלל עושים זאת מטעמי ציונות או חוויית שנאה במדינות שעזבו ומציאת ישראל כיעד נוח עם תנאי קליטה טובים.
מקצת מתוך העובדים הזרים שהגיעו ברישיון לישראל, קבלו מעמד תושב קבע או אזרחות ישראלית, לעיתים בעקבות נישואין עם אזרח ישראלי או הבאת ילדים בישראל. בין אלו נמנים עובדים מן המדינות הפיליפינים, רומניה, מולדובה, תאילנד, סין, ובמידה פחותה גם יפן (בני המקויה), טורקיה, וכן מדינות תת-היבשת ההודית, דרום אמריקה ועוד.
צורה נוספת של הגירה חוקית היא איחוד משפחות.
הגירה בלתי חוקית לישראל (הסתננות)
ישנם כמה אלפי מסתננים מן הרשות הפלסטינית המחפשים עבודה בישראל בשל אבטלה רבה באזור מגוריהם וכן גם כמה עשרות בודדות של מהגרי עבודה חוקיים ובלתי חוקיים ממדינת ירדן השכנה.
ישנם בישראל כמה אלפי צליינים נוצריים ובני כתות כמו נוצריות שהסתננו לישראל אשר חלקם מציגים עצמם כ"יהודים משיחיים" או פשוט כיהודים; אלו לרוב נכנסו לישראל באשרת תייר שפג תוקפה ומצאו מושבם ביישובים בעלי אוכלוסייה נוצרית רבה דוגמת ירושלים וסביבתה וכן במנזרים נוצריים בישראל.
סוגיות נוספות
בין השנים 1977–1979 נקלטו בישראל לפחות 263 פליטים וייטנאמים ממלחמת וייטנאם (ראו קליטת פליטי וייטנאם בישראל).
בערים דימונה, ערד ומצפה רמון ישנן קהילות של העבריים הישראליים לירושלים.
כמה מאות לוחמי צד"ל ומשפחותיהם קיבלו תושבות ואף אזרחות בישראל והתיישבו בעיקר בערי הצפון.
בעקבות הפלישה הרוסית לאוקראינה בשנת 2022 היגרו כמה אלפי פליטים אוקראינים לישראל.
בעיות ההגירה לישראל
הגירה לישראל בכללותה, נקשרה לא אחת בהגברת יוקר הדיור בישראל ועומס על התשתיות בישראל (בפרט על מערכת הבריאות בה).
ההגירה הבלתי חוקית לישראל נקשרה לא אחת בהגברת שיעורי הפשיעה בישראל (בפרט בתחומי הפעלת עסקים בלתי חוקיים, שוטטות, שוד, והפצת סמי שעשוע).
ממלכת בולגריה
ממלכת בולגריה (בבולגרית: Царство България) או ממלכת בולגריה השלישית, היה שמה הרשמי של המדינה הבולגרית בין 1908 ל-1946, עת הייתה מונרכיה חוקתית מבית סקסה קובורג גותה.
רקע
ב-1393 כבשו צבאותיו של הסולטאן העות'מאני באיזיט הראשון את העיר טרנובו והביאו אל קיצה את האימפריה הבולגרית השנייה. באזור וידין נותרה ישות חצי עצמאית ששליטיה היו וסלים של הסולטאן. ב-1422 הוצא להורג בבלגרד הצאר קונסטנטין השני אסן וכך הקיץ הקץ על שושלת בית שישמן, משפחת המלוכה הבולגרית.
בולגריה נתונה הייתה תחת שלטון עות'מאני במשך 450 שנים. המאה ה-19 סימנה את המפנה. החלשות כוחם הצבאי, הקיבעון במנגנוני הממשל העות'מאנים וההעדפת המיעוט המוסלמי על פני הרוב הנוצרי, הביאו להתמרמרות גוברת והולכת בשטחי בולגריה. אביב העמים לא פסח על אזור זה, בשילוב אינטרסים הולכים וגוברים של המעצמות להגמוניה על השטח המהווה חיץ בין מערב למזרח אירופה והחולש על הים השחור ומבואותיו. כל המעצמות החשובות של אירופה באותה עת היו מעורבות בסכסוך שבבלקאנים: האימפריה הרוסית, הבריטית והקיסרות האוסטרית, שהפכה לאוסטרו הונגרית והקיסרות הגרמנית.
אנה לינד
ביוגרפיה
לינד נולדה בסטוקהולם, בירת שוודיה. בגיל 12 הצטרפה לתנועת הנוער הסוציאל-דמוקרטית של שוודיה כשהמחאה נגד מלחמת וייטנאם ניצבה בראש סדר עדיפויותיה. בשנת 1982 קיבלה תואר בוגר במשפטים מאוניברסיטת אופסלה ובאותה שנה נבחרה לפרלמנט השוודי מטעם המפלגה הסוציאל-דמוקרטית וכיהנה בו עד 1985. ב-1984 הפכה לאישה הראשונה שכיהנה כנשיאת תנועת הנוער של המפלגה. שש שנותיה כנשיאת התנועה אופיינו במחויבות עמוקה לעיסוק בנושאים בינלאומיים, כולל מעורבות במתרחש בניקרגואה, וייטנאם, דרום אפריקה ושטחי יהודה והשומרון וחבל עזה. בשנים 1991–1994 שימשה לינד כסגן ראש עיריית סטוקהולם, ובשנת 1994 מונתה על ידי ראש ממשלת שוודיה אינגר קרלסון כשרה לאיכות הסביבה, תפקיד אותו מילאה עד 1998. בשנה זו נבחרה שוב לפרלמנט ואף נתמנתה לתפקיד שרת החוץ של שוודיה על ידי ראש ממשלה גוראן פרסון שלינד נחשבה יורשתו המיועדת.
ממלכת בולגריה
רקע
באפריל 1876 פרץ מרד אפריל הבולגרי, אשר דוכא באכזריות על ידי העות'מאנים, תוך גרימת 12,000 הרוגים מקרב האוכלוסייה הנוצרית. המעצמות ניסו לכפות על העות'מאנים שינוי ביחסם לאוכלוסייה הנוצרית במסגרת ועידת קונסטנטינופול אך ללא הועיל. באפריל 1877, הכריזה האימפריה הרוסית מלחמה על האימפריה העות'מאנית והיא הסתיימה בתבוסה העות'מאנים וכיבוש כל אזור בולגריה על ידי הרוסים.
ב-3 במרץ נחתם חוזה סן סטפנו במסגרתו הכירה האימפריה העות'מאנית במתן אוטונומיה לבולגריה (אשר בה כלולים כל רומליה ווילאייט הדנובה). האימפריה הבריטית שחששה מהגמוניה רוסית בבלקן כפתה שינויים בחוזה במסגרת קונגרס ברלין. השינוי המהותי היה הפיכת חלק מבולגריה לנסיכות עצמאית ווילאייט רומליה המזרחית, שבירתו פלובדיב הוחזר לאימפריה העות'מאנית. כעשרים כפרים של מוסלמים-בולגרים (פומאקים) בהרי רודופי סירבו להכיר בריבונות רומליה המזרחית, והקימו את הרפובליקה הפומאקית. ב-29 באפריל 1879 מונה בהמלצת הרוסים ואישור האספה הלאומית הבולגרית, אלכסנדר בטנברג לנסיך בולגריה. הנסיכות אימצה את חוקת טרנובו שהייתה חוקה מתקדמת וליבראלית לתקופתה, שהבטיחה את זכויות המיעוטים.
אנה לינד
ביוגרפיה
לינד נישאה לבו הולמברג, מושל מחוז סדרמנלנד שבמזרח שוודיה, ממנו נולדו לה שני בנים.
הרצח
ב-10 בספטמבר 2003, בעת שערכה קניות במרכז קניות בסטוקהולם, הותקפה לינד על ידי צעיר נושא סכין, נדקרה בחלקי גוף שונים והוחשה לבית חולים, שם נפטרה למחרת מפצעיה.
ממלכת בולגריה
רקע
בשנת 1887 נערכה הפיכה צבאית בנסיכות, ואלכסנדר בטנברג התפטר מתפקידו, ולאחר מכן הוכרז פרדיננד מבית סקסה-קובורג-גותה על ידי האספה הלאומית הבולגרית, כנסיך פרדיננד הראשון. בזירה הפנים בולגרית השכיל פרדיננד להפוך את בולגריה למדינה אירופאית מתוקנת, שיקם והרחיב את תשתיות התחבורה, החשמל והמים ובנה שירותים ציבוריים לאזרחי הנסיכות.
ממלכת בולגריה
בשנת 1908 הכריז פרדיננד על התנתקותו הסופית מהאימפריה העות'מאנית ובולגריה הפכה מנסיכות לממלכה. בתחום מדיניות החוץ ביצע פרדיננד שגיאות מכריעות שנבעו מחוסר ניסיונו הפוליטי מחד, וחלומו להפוך למלכה של "בולגריה הגדולה", מימי הזוהר של האימפריה הראשונה מאידך. ב-1912 הצטרף המלך לליגה הבלקנית במלחמת הבלקן הראשונה במטרה לגרוע שטחים מהאימפריה העות'מאנית. הצבא הבולגרי החדש, זכה להישגים כגון כיבוש מרבית חבל תראקיה והם זכו להכרה במסגרת הסכם לונדון (1913). אך רעיון בולגריה הגדולה לא הירפה מהמלך ועד מהרה הסתכסך עם חברותיו לליגה הבלקנית ופרצה מלחמת הבלקן השנייה, כשמטרתה של בולגריה, להשיג נתחים טריטוריאליים גם במקדוניה. לא רק שבולגריה לא הצליחה בהשגת שטחים נוספים, אלא אף איבדה את מרבית הישגיה כולל חבל תראקיה ודוברוג'ה והעניין בא לידי ביטוי בהסכם בוקרשט (1913).
אנה לינד
הרצח
הרוצח נמלט מזירת הרצח אך הותיר אחריו ממצאים מזהים ואף טביעת אצבעות חלקיות ונתפס כעבור כשבועיים. בתחילה הכחיש הרוצח, מיאילו מיאילוביץ', כל נגיעה לרצח, אך בראשית שנת 2004 הודה במעשה, מבלי לתת הסבר למניעיו. הוא הועמד לדין ונידון למאסר עולם. ב-8 ביולי 2004 ביטל בית המשפט לערעורים את עונש המאסר והורה על אשפוזו בבית חולים פסיכיאטרי לאחר שקיבל את טענת סניגורו כי הרוצח ביצע את מעשהו משום שחשב כי "קולות" הורו לו לעשות זאת, והמעשה נובע מהפרעה נפשית. התביעה השוודית ערערה לבית המשפט העליון של שוודיה, שב-2 בדצמבר 2004 שלח את מיאילוביץ' למאסר עולם. בראיון בשנת 2011 הודה הרוצח ששיקר כשטען ש"קולות" ששמע הם שהורו לו לרצוח את לינד, והוא ביצע את המעשה בגלל שנאה כללית כלפי פוליטיקאים. "האמנתי שפוליטיקאים היו היסוד לכל הרשע", אמר בראיון..
ממלכת בולגריה
ממלכת בולגריה
המלך הבולגרי לא ויתר על שאיפותיו, הצטרף למעצמות המרכז במלחמת העולם הראשונה וב-15 באוקטובר 1915 תקף את סרביה. המלחמה שהחלה בתנופה רבה הסתיימה בתבוסה לצבאות מדינות ההסכמה וסכנה ממשית לאובדן העצמאות. ההרפתקנות הצבאית של המלך פרדיננד ושאיפותיו לחזור לגבולות האימפריה הבולגרית הראשונה, עלו לבולגרים במלחמות הבלקן ומלחמת העולם הראשונה ברבע מיליון חיילים ואזרחים הרוגים, ולמלך עצמו בכיסאו עליו נאלץ לוותר ב-3 באוקטובר 1918.
אנה לינד
הרצח
לזכרה של לינד הוקמה קרן המחלקת פרס שנתי לאישים או ארגונים "הנלחמים באדישות, דעות קדומות, דיכוי וחוסר צדק על מנת לקדם חיים טובים לכל בני האדם באווירה של כיבוד זכויות האדם". בפרס הראשון, שחולק ב-18 ביוני 2004, זכתה עיתונאית "הארץ" עמירה הס. כמו כן זכו שלושה ארגונים שוודיים העוסקים בפעילות חברתית בפרסי עידוד.
ממלכת בולגריה
ממלכת בולגריה
בנו בכורו הפך למלך בוריס השלישי. בשנותיו הראשונות בתפקיד היה המלך טרוד בעיקר בניסיונות הישרדות אישיים בשל ניסיונות חוזרים ונשנים להתנקש בחייו. עד ינואר 1935 לא היה המלך דומיננטי במהלכי השלטון, אך לאחר שהדיח את ראשי המשטר הצבאי של הליגה הצבאית, הפך לאוטוקרט באופן מעשי והידק את קשריו עם גרמניה הנאצית כמשקל נגד לברית המועצות, אשר עודדה את החתרנות הקומוניסטית בממלכה ולצרפת אשר הייתה בעלת בריתה של ממלכת יוגוסלביה, יריבתה ההיסטורית של בולגריה בבלקן. כך, עם פתיחת מלחמת העולם השנייה הכריזה בולגריה על נייטרליות. בהמשך חתמה על ההסכם התלת-צדדי והפכה לבעלת ברית של מדינות הציר. המלך הבולגרי התחמק ככל יכולתו משליחת חיילים בולגרים ללחימה פעילה בזוכרו את תוצאות מלחמת העולם הראשונה. חבל דרום דוברוג'ה הוחזר לבולגריה במסגרת הסכם קראיובה והצבא הבולגרי השתלט על חבלי תראקיה ומקדוניה הווארדארית. הממשלה האנטישמית של הממלכה בראשות פרופסור בוגדאן פילוב חוקקה את החוק להגנת האומה והצבא הבולגרי עצר וגירש למחנות ההשמדה את 11,343 יהודי תראקיה ומקדוניה ופירוט. תוכניותיהם לגירוש 48,000 יהודי בולגריה לא צלחו. באוגוסט 1943, הלך המלך בוריס במפתיע לעולמו לאחר שלקה בהתקף לב.
הנסיך סימאון בן ה-6 הפך למלך סימאון השני ומונתה קבוצת עוצרים בראשות הנסיך קיריל. בספטמבר 1944 נכבשה סופיה על ידי הצבא האדום וברחבי הממלכה התחוללה הפיכה שהובלה על ידי חזית המולדת הבולגרית. בולגריה הצטרפה לבעלות הברית וצבאה הצטרף לצבא האדום במלחמתו בוורמאכט הנסוג. בפברואר 1945 הוצאו להורג הנסיך קיריל, בוגדאן פילוב ועוד שורה ארוכה של פוליטיקאים, אנשי צבא ועיתונאים. למלך סימאון הותר להישאר בתפקידו והוא לא נפגע. ב-15 בספטמבר 1946 נערך משאל עם בחסות ברית המועצות, בו הוחלט על ביטול המלוכה בבולגריה והמלך סימאון יצא לגלות. באופן רשמי בוטלה המלוכה ב-1 בדצמבר 1946 והמדינה כונתה הרפובליקה העממית הבולגרית.
אנה לינד
הרצח
רצח לינד היה הרצח השני של אישיות פוליטית בכירה בשוודיה מאז ראשית המאה העשרים. קדם לו רצח ראש הממשלה אולוף פלמה בשנת 1986.
פרנציסקה קינסקי, רוזנת וכיניץ וטטאו
פרנציסקה קינסקי, רוזנת וכיניץ וטטאו (בגרמנית: Franziska Kinsky von Wchinitz und Tettau, 8 באוגוסט 1813 - 5 בפברואר 1881), הייתה אשתו של אלויס השני, נסיך ליכטנשטיין.
ביוגרפיה
פרנציסקה נולדה ב-8 באוגוסט 1813 בווינה, לפרנץ דה פאולה קינסקי, רוזן וכיניץ וטטאו ולתרזה, רוזנת ורבנה ופרוידנטל, בתם של רודולף, רוזן ורבנה ופרוידנטל ומריה תרזיה, רוזנת קאוניץ וריטברג.
ב-8 באוגוסט 1831 התחתנה פרנציסקה עם אלויס, נסיך ליכטנשטיין, ממנו נולדו לה 11 ילדים. בשנת 1836 מת חמיה יוהאן הראשון יוזף, נסיך ליכטנשטיין, ובעלה אלויס עלה לשלטון במקומו. בשנת 1858 מת בעלה אלויס השני, נסיך ליכטנשטיין, ובנה יוהאן השני, נסיך ליכטנשטיין עלה לשלטון במקומו, תוך שפרנציסקה משמשת כעוצרת עד לבגרותו. בשנת 1870 קנתה פרנציסקה את טירת וארטנשטיין ושיפצה אותה, וב-5 בפברואר 1881 מתה פרנציסקה בביתה בווינה.
משפחתה
ב-8 באוגוסט 1831 התחתנה פרנציסקה עם אלויס השני, נסיך ליכטנשטיין, ממנו נולדו לה 11 ילדים:
כביש 70
כביש 70 הוא כביש אורך ארצי המתחיל במחלף יגור וממשיך צפונה דרך עמק זבולון למרגלות הרי הגליל המערבי, ומשמש כציר אורך מקביל לחוף הצפוני של ישראל ולכביש 4 הקרוב יותר אל החוף. אורכו של הכביש הוא 43.3 קילומטר. הכביש מסתיים בצומת חניתה שבשלומי. בין מחלף גבעות אלונים למחלף סומך, כביש 70 חולק קטע עם כביש 6, וכתוצאה מכך בקטע זה הכביש מוגדר ככביש מהיר.
תולדות הכביש
עד לנובמבר 2018 גם כביש 67 (קטע זכרון יעקב-עין תות) היה קטע מכביש 70, אך החל מנובמבר 2018 מספר הקטע הוסב לשם 67. עד לנובמבר 2018, גם הקטע של כביש 722 באזור יקנעם-התשבי היה חלק מכביש 70, וכן הקטע של כביש 6 מתל קשיש עד העמקים, והקטע מעין תות עד יקנעם.
אדה (ספר)
אֶדָה (איסלנדית: Edda), במקור שמו של ספר אשר כתב סנורי סטורלוסון במאה ה-13. לאחר מכן, התחיל השם להתייחס גם לאוסף שירים העוסק במיתולוגיה נורדית. ספרו המקורי של סנורי ידוע כעת בשם "האדה הפרוזאית" או "האדה הצעירה" ואילו אוסף הפואמות נקרא "האדה הפואטית" או "האדה המבוגרת".
כביש 70
תולדות הכביש
הקטע מזכרון יעקב לצומת העמקים היה קיים עוד בימי המנדט הבריטי.
אדה (ספר)
האדה הפרוזאית
האדה הפרוזאית היא מדריך למשוררים אותו כתב סנורי סטורלוסון בסביבות 1220, עד היום נשתמרו שבעה כתבי יד. המדריך מכיל סיפורים ומידע רב אודות המיתולוגיה הנורדית, זאת כדי לספק חומרי גלם עבור קוראי הספר. היכרות עם סיפורי המיתולוגיה והקשרים בין הדמויות השונות חיונית כדי לאפשר למשוררים להבין מטפורות ותחליפי שמות ציוריים וכן כדי לשלבם בשיריהם. בנוסף, מסביר הספר על כתיבת השירה ומתאר את דקויות האליטרציה.
כביש 70
תולדות הכביש
בשנת 1935 נסלל הקטע מזכרון יעקב לבת שלמה ובשנת 1938 הוחלט על תיקונו. בשנת 1939 הוא תואר על ידי מבקר:.
בשנת 1937 נשקלה האפשרות לכלול את הדרך מזכרון יעקב ליקנעם בכביש תל אביב – חיפה, אולם לבסוף נבחרה האופציה דרך עתלית לאורך החוף. ועדת פיל סירבה לדרישת היהודים לכלול במדינה היהודית את כביש ואדי עארה בנימוק:. באוגוסט 1946 החלה אגד לקיים בכביש שירות אוטובוסים. לאורך הכביש נמצאו היישובים היהודיים שפיה, בת שלמה ועין העמק, שהקנו ביטחון מסוים לנוסעים על הציר, לעומת כביש 65 שנחשב מסוכן יותר ליהודים. במהלך מלחמת העצמאות, עד כיבוש א-טירה, עברה התנועה היהודית לחיפה בכביש 70 במקום כביש 4. בשנות ה-60, בעת הסלילה מחדש של כביש 65 בוואדי עארה, עברה התנועה לגליל דרך כביש 70. בסוף 1967 הוחלט על הרחבת הכביש. במהלך שנת 1968 נסגר החלק המערבי של הכביש לצורך העבודות. בהמשך נבנה גשר להולכי רגל מעל הכביש, בבת שלמה.
אדה (ספר)
האדה הפרוזאית
שתי השפעות משמעויות של הסופר על החומר המקורי ניכרות בספר. ראשית, סנורי היה נוצרי ועטף את כל הסיפורים בסיפור מסגרת המסביר כי גיבורי המיתולוגיה היו למעשה אנשים רגילים אשר מעשיהם גרמו להופעת כתות לאחר מותם. חרף אמונתו, התייחס סנורי בכבוד למסורות האליליות של עמו והאלים לא מוצגים באור שלילי. עם זאת, ישנם הבדלים מול מקורות אחרים הנובעים ככל הנראה מהשקפת עולמו הנוצרית. שנית, ניסה סנורי להכניס סדר ואחידות למגוון הסיפורים ולהכניס אותם להקשר סיפורי אחד. לשם כך נאלץ ככל הנראה לשנות חלקים מסוימים שכן הסיפורים נכתבו על ידי אנשים שונים ולא היו מתואמים ביניהם.
כביש 70
תולדות הכביש
הקטע הדרומי מזכרון יעקב ליקנעם ולצומת העמקים שוקם החל מיולי 1972. פתיחת הכביש תוכננה לדצמבר 1973, אולם הוא נפתח כבר באוקטובר 1973 בעיצומה של מלחמת יום הכיפורים ושימש את צה"ל להעברת כוחות לרמת הגולן. הקטע הצפוני, מיגור לטמרה נפתח בשנת 1979.
אדה (ספר)
האדה השירית
האדה השירית היא שם לאוסף של שירים (או "שירות") נורדיות עתיקים. יחד עם ספרו של סנורי, מהווה האדה הפרוזאית את המקור החשוב ביותר למיתולוגיה הנורדית ולאגדות הגרמאניות. החלק הראשון של האדה עוסק בעולם המיתולוגי, מיצירתו ועד האירועים אשר יביאו להשמדתו, וכן בדמויות מפתח כגון אודין, לוקי ותור. חלקו השני של האוסף מספר על גיבורים כגון סיגוּרְד קוטל הדרקונים והולקיריה בְרינְהילְד.
כביש 70
תולדות הכביש
בסוף שנות ה-90 של המאה ה-20 הורחב הכביש לכביש דו-מסלולי, בחלק שמצומת פוריידיס עד לטמרה, ואילו צומת בת שלמה וצומת אליקים שודרגו למחלפים. בשנת 2009 הורחב גם הקטע טמרה-צומת יבור לדו-מסלולי. קטע 18 של כביש 6, שנפתח לתנועה ב-20 ביולי 2009, מחבר את כביש 65 לכביש 70, במחלף עין תות בסמוך למחלף אליקים. ב-2011 נחנך מחלף סומך שהחליף את הצומת הקיים במפגש עם כביש 6 וכביש 79.
שיטת ניוטון-רפסון
שיטת ניוטון-רפסון (או כלל ניוטון) היא אלגוריתם יעיל באנליזה נומרית, למציאת שורשים של פונקציה ממשית כלשהי, דהיינו נקודות בהן הפונקציה מתאפסת. השיטה פותחה באופן בלתי תלוי בידי אייזק ניוטון וג'וזף רפסון.
תיאור
השיטה מבוססת על הרעיון הבא: בהינתן פונקציה שאת השורש שלה אנחנו מחפשים, ואנו מגבילים את עצמנו לתחום בו יש לפונקציה רק שורש אחד, אם נבחר נקודה קרובה לשורש, השורש של המשיק לפונקציה באותה נקודה יהיה קרוב יותר לשורש שאנו מחפשים. בכל איטרציה של הלולאה, יתקבל קירוב טוב יותר ויותר.
אם בחירת הנקודה ההתחלתית הייתה טובה, הנקודה החדשה שהתקבלה קרובה יותר ממנה לשורש, ויש לחזור על התהליך עם הנקודה החדשה כנקודת ההתחלה. אם לא, הנקודה המתקבלת תחרוג מהתחום הנידון. תחת תנאים מסוימים ניתן להבטיח שהשיטה תעבוד היטב, גם עבור נקודות התחלתיות רחוקות מאוד מהשורש.
ניסוח מתמטי
תהי פונקציה גזירה בקטע [a,b]. נתחיל את האיטרציה מהנקודה x_0. שיפוע המשיק לפונקציה בנקודה זו הוא.
אם כך, אנחנו מחפשים את משוואת הישר שעובר דרך הנקודה ושיפועו. זהו למעשה הקירוב הליניארי לפונקציה \ f בנקודה x_0. על פי הגאומטריה האנליטית נקבל שמשוואה זו היא. מאחר שאנו מחפשים את החיתוך של ישר זה עם ציר x, נציב y=0 ונקבל, לאחר העברת אגפים:
כאשר x_1 הוא נקודת החיתוך המבוקשת.
נסתכל כעת בסדרה המוגדרת רקורסיבית על ידי
סדרה זו מתכנסת לשורש המבוקש, בהינתן בחירה מתאימה של x_0.
דוגמאות
נראה כיצד ניתן להשתמש בשיטה זו כדי לחשב בקלות שורשים. נניח כי אנו רוצים לחשב את \sqrt{a} עבור a>0 כלשהו. מספר זה הוא השורש החיובי של הפונקציה f(x)=x^2-a. נגזור ונקבל f'(x)=2x. בתור אבר ראשון באיטרציה נבחר את a עצמו (ניתן להוכיח כי בבחירה זו מובטח שהשיטה תיתן את הפתרון). כלומר, נביט בסדרה המוגדרת כך:
בעזרת משוואה זו, ניתן לחשב תוך לכל היותר 10 איטרציות ערך מדויק עד 10 ספרות אחרי הנקודה של כל מספר עד 1,000. במספר איטרציות גדול יותר, השיטה עובדת עבור כל מספר ממשי חיובי.
x_0=2
בתוך ארבע איטרציות הושג דיוק של 10 ספרות אחרי הנקודה. לפעמים נוח יותר להוציא גורם משותף של חצי, ולהתייחס לחישוב כאל ממוצע בין שני ערכים, דבר שגם מסביר אינטואיטיבית את החישוב.
דוגמה נוספת, מעט יותר מסובכת: :
הנגזרת היא:.
נסמן: x_0=2
ושוב, לאחר ארבע איטרציות בלבד הושג דיוק של 10 ספרות אחרי הנקודה.
התכנסות
עבור פונקציות מסוימות, ניתן להוכיח ששיטת ניוטון-רפסון תתכנס לפתרון המבוקש, בהתחשב בנגזרת הראשונה והשנייה:
במקרים אלו ניתן גם לתחום את גודל השגיאה, על ידי אי השוויון
כאשר .
הוכחה
ההוכחה מתבססת על שימוש בטור טיילור מסדר שני. נראה אותה עבור המקרה הראשון - עבור שאר המקרים הרעיון זהה.
חלק א: הוכחת התכנסות
תהי הסדרה המתקבלת מאיטרצית ניוטון. נניח כי x_n>c. כעת נפתח את טור טיילור של f סביב x_n, עם טעות מסדר שני:
כעת נשתמש בהגדרת הסדרה ונקבל:
נעביר אגפים:
כעת נזכור כי על פי הנתון f''(x)>0 ולכן הביטוי באגף ימין חיובי. מכאן כי גם הביטוי באגף שמאל חייב להיות חיובי. על פי הנתון, f'(x)>0 ולכן בהכרח מתקיים:
x_{n+1}-c>0 כלומר x_{n+1}>c
הראינו שהסדרה חסומה מלרע על ידי \,c. כעת נראה שזו סדרה יורדת: על פי הנוסחה ידוע כי. הנגזרת חיובית, כלומר הפונקציה עולה בקטע, ומאחר ש-x_n>c הרי ש- ולכן ומכאן שמתקיים x_{n+1}<x_n. הראינו שהסדרה יורדת.
משפט בסיסי באנליזה קובע כי סדרה יורדת וחסומה מלרע מתכנסת לגבול. אם כן, נסמן. אז מתקיים: ולכן  ונקבל מיידית f(L)=0. מכיוון ש-c הוא השורש היחיד בקטע, L=c. הראינו שהסדרה מתכנסת אל השורש המבוקש.
חלק ב': הוכחת הערכת השגיאה
נפתח הפעם את טור טיילור של x_{n+1} סביב הנקודה x_n:
כעת, לפי משפט הערך הממוצע של לגראנז' קיימת המקיימת:
וקיבלנו:
. כעת נציב את :
.
ובכך הושלמה ההוכחה.
לפונקציות מרוכבות
בשנת 1879 פרסם המתמטיקאי ארתור קיילי לראשונה הכללה של השיטה לפונקציות מרוכבות. כאשר עוסקים בפונקציות מורכבות, ניתן ליישם ישירות את שיטת ניוטון כדי למצוא את האפסים שלהן. לכל אפס יש נקודת משיכה במישור המרוכב, קבוצת כל ערכי ההתחלה שגורמים לשיטה להתכנס לאפס המסוים הזה. ניתן למפות קבוצות כאלה כמו בתמונה המוצגת. עבור פונקציות מורכבות רבות, גבולות אגני המשיכה הם פרקטלים.
במקרים מסוימים ישנם אזורים במישור המורכב שאינם נמצאים באף אחד מאגני המשיכה הללו, כלומר האיטרציות אינן מתכנסות. לדוגמה, אם משתמשים בתנאי התחלתי אמיתי כדי לחפש שורש של x^2+1, כל האיטרציות הבאות יהיו מספרים ממשיים ולכן האיטרציות לא יכולות להתכנס לאף אחד מהשורשים, מכיוון ששני השורשים אינם אמיתיים. במקרה זה כמעט כל התנאים ההתחלתיים האמיתיים מובילים להתנהגות כאוטית, בעוד שמצבים ראשוניים מסוימים חוזרים עד אינסוף או למחזורים חוזרים בכל אורך סופי.
המתמטיקאי קורט מקמלן הראה כי לכל אלגוריתם איטרטיבי אפשרי טהור הדומה לשיטת ניוטון, האלגוריתם יתפצל בחלק מהאזורים הפתוחים של המישור המורכב כשהוא מיושם על פולינום כלשהו בדרגה 4 ומעלה. עם זאת, מקמולן נתן אלגוריתם מתכנס בדרך כלל לפולינומים בדרגה 3.
לממדים גבוהים
ניתן להכליל את שיטת ניוטון-רפסון גם לשדות וקטורים על ידי החלפת השימוש בנגזרת לשימוש ביעקוביאן:
בהינתן פונקציה וקטורית נרצה למצוא וקטור \mathbf{x} כך ש-. כלומר, לפתור מערכת של m משוואות (לא בהכרח ליניאריות) ב-k נעלמים.
אם k=m, נוכל לעשות זאת באמצעות כלל הנסיגה,כאשר היא מטריצת היקוביאן של \mathbf{F} בנקודה.
אם m>k, מטריצת היעקוביאן בהכרח איננה הפיכה ולכן אין לה מטריצה הופכית. במקרה זה נחליף את המטריצה ההופכית בנוסחה לעיל במטריצה:
מטריצה זו מהווה תחליף טוב למטריצה ההופכית בהקשר זה.
לאופטימיזציה
במקרים רבים, אופטימיזציה מצריכה מציאת נגזרת של פונקציה והשוואתה לאפס. דרך אחת לבצע זאת היא על ידי שיטת ניוטון-רפסון לנגזרת. במילים אחרות, תחת קיומה של נגזרת שנייה ל-f ותנאים טכניים נוספים, הסדרה שמוגדרת על ידי כלל הנסיגה
מתכנסת לנקודת קיצון של f.